wickkiey/tamil-wikipedia-chunked huggingface dataset:
# புதுவை அறிவியல் இயக்கம்

## விருதுகள்

- அறிவொளி இயக்கத்தை வெற்றிகரமாக நடத்தியதற்காக புதுவை அரசுடன் இணைந்து கல்விக்காக ஐ.நா.வின் உயரிய **கிங் சஜாங்** UNESCO's King Sejong International Literacy Prize என்ற சர்வதேச விருதும்.
- மத்திய அரசின் தேசிய அறிவியல் மற்றும் தகவல் தொழில்நுட்ப பரிமாற்றக்குழுவின் சிறந்த அறிவியல் அமைப்பிற்கான **இந்திராகாந்தி தேசிய** விருது.
- எரிசக்தி சேமிப்புக்காக புதுவை மாநில மரபுசாரா எரிசக்திதுறையின் சார்பில் மாநில விருதையும் புதுவை அறிவியல் இயக்கம் பெற்றுள்ளது.
- ஊரகப் பகுதிகளில் சுகாதார விழிப்புணர்வுப் பணிகளுக்காக ஐக்கிய நாடுகளின் சிறுவர் நிதியத்தின் பாராட்டையும் புதுவை அறிவியல் இயக்கம் பெற்றுள்ளது.
# புதுவை அறிவியல் இயக்கம்

## அறிவியல் வெளியிடுகள்

- புதுவை அறிவியல் இயக்கமும் தமிழ்நாடு அறிவியல் இயக்கமும் இணைந்து கடந்த 1987 ஆண்டுமுதல் துளிர் சிறுவர்களுக்கான அறிவியல் மாத இதழை நடத்தி வருகின்றன.
- அறிவியல் முரசு என்ற மாத இதழ் அறிவியல் இயக்க உறுப்பினர்களுக்காக நடத்தப்பட்டு வருகின்றது.
- பெண்களுக்காக "சமம்" செய்தி மடல் இருமாதங்களுக்கு ஒருமுறை வெளியிடப்பட்டு வருகிறது.
- புதுவை அறிவியல் வெளியீடுகள் என்ற பெயரில் பல்வேறு அறிவியல் புத்தகங்கள் வெளியிடப்பட்டு உள்ளன.
- ஆங்கிலத்தில் சிறுவர்களுக்காக ஜந்தர் மந்தர் JANTAR MANTAR என்ற அறிவியல் இதழை வெளியிடுகிறது.
- அறிவு தென்றல் என்ற அறிவியல் இதழை வெளியிடுகிறது.
- விஞ்ஞான சிறகு என்ற அறிவியல் இதழை வெளியிடுகிறது.
- விழுது என்ற அறிவியல் இதழை வெளியிடுகிறது.
# புதுவை அறிவியல் இயக்கம்

## இதையும் பார்க்கவும்

- தமிழ்நாடு அறிவியல் இயக்கம்
- துளிர் (இதழ்)
# கடல் கொண்ட தென்னாடு

**கடல்கொண்ட தென்னாடு** என்பது பண்டைய பழந்தமிழ் நாட்டின் ஒரு பகுதியாக இருந்து கடலுக்குள் அமிழ்ந்து போனதாகக் கருதப்படும் ஒரு நிலப்பகுதியைக் குறிக்கிறது. இப்பகுதியில் 49 நாடுகள் இருந்ததாகவும், பிற்காலத்தில் ஏற்பட்ட கடல்கோளினால் இந்த 49நாடுகளும் கடலினுள் அமிழ்ந்தாகவும் தமிழ் இலக்கியங்களில் இருந்து அறியப்படுகிறது.
# கடல் கொண்ட தென்னாடு

## பழந்தமிழ்நாடு

பழந்தமிழ் நாட்டில் ஒரு தொகுப்பில் ஏழு நாடுகள் வீதம் ஏழு தொகுப்பில் 49 நாடுகள் இருந்தனவும், அவை கடல்கோள்களினால் அழிந்ததெனவும் தெரியவருகிறது.
# கடல் கொண்ட தென்னாடு

## தமிழ்நாடு

பழந்தமிழ் நாடு: வடக்கின் கண் வேங்கடமும், தெற்கின் கண் குமரியாறும், கிழக்கு|கிழக்கும், மேற்கு|மேற்கும் கடலுமாகிய இவற்றிற்கு உள்ளிட்ட நாடுகள் இதனுள் தமிழ் வளர்ந்தது தென் மதுரை. இந்நாட்டகத்துள் நாற்பத்தொன்பது நாடுகள் கடல் கொண்டன அவை:-  
1. ஏழ்தெங்க நாடு
1. ஏழ்மதுரை நாடு
1. ஏழ்முன்பாலை நாடு
1. ஏழ்பின்பாலை நாடு
1. ஏழ்குன்ற நாடு
1. ஏழ்குணகாரை நாடு
1. ஏழ்குறும்பனைநாடு
# கடல் கொண்ட தென்னாடு

## மேலும் பார்க்கவும்

- *குமரிக் கண்டம் அல்லது கடல் கொண்ட தென்னாடு*
# துளிர் (இதழ்)

**துளிர்** சிறுவர்களுக்கான அறிவியல் மாத இதழ் ஆகும். இவ்விதழை புதுவை அறிவியல் இயக்கம் தமிழ்நாடு அறிவியல் இயக்கம் இணைந்து கடந்த 26 ஆண்டுகளாக நடத்தி வருகின்றன. இயற்பியல், வேதியியல், உயிரியல் தொடர்பான கட்டுரைகள் மட்டும் வெளி வருவது என்றில்லாமல் சமூக அறிவியல், சூழலியல் என்று பலதரப்பட்ட பொருள்களில் துளிரில் படைப்புகள் வெளிவருகிறது. துளிர் படிப்பவர்கள் மத்தியில் அறிவியல் மனப்பான்மையை வளர்த்தெடுப்பது துளிரின் முக்கியப் பணி ஆகும். அறிவியலுக்குப் புறம்பான விஷயங்கள், பலவிதமான மூடநம்பிக்கைகள் இவற்றைச் சாடும் பணியையும் துளிர் செய்து வருகிறது.  
தமிழ்நாடு மற்றும் புதுவை அறிவியல் இயக்கங்கள் மக்கள் மத்தியில் பல்வேறு அறிவியல் பிரச்சார நடவடிக்கைகளை மேற்கொண்டு வருகின்றன. துளிரில் வரும் படைப்புகள் மூலமும் இத்தகைய அறிவியல் பிரசாரப் பணிகள் மேற்கொள்ளப்பட்டு வருகிறது (உதாரணம்: தேசிய அறிவியல் நாள், ஹிரோஷிமா, நாகசாகி தினம், தேசிய குழந்தைகள் அறிவியல் மாநாடு, துளிர் வினாடி வினா).  
பாடப்புத்தகதன்மையற்ற படைப்புகளை வெளியிடுவதில் துளிர் அதிகக் கவனம் செலுத்துகிறது. குழந்தைகள் அறிவியலை தங்கள் சூழலோடு ஒன்றிப் பார்த்து புரிந்து கொள்ளவும், அவர்களே அறிவியலைச் செய்து பார்த்துக் கற்றுக் கொள்ளவும் துளிர் ஊன்றுகோலாக இருந்து செயல்படுகிறது. குழந்தைகளின் கற்பனைத் திறனை வளர்க்கும் விதமான படைப்புகளும் (கதை, புதிர்கள்) துளிரில் வெளிவருகிறது.  
பெரும்பாலும் நடுநிலைப் பள்ளியில் பயிலும் மாணவ மாணவியர் (6,7,8 வகுப்பு மாணவ மாணவியர்) புரிந்து கொள்ளும் இதழாகவே துளிர் தயாரிக்கப் படுகிறது. துளிர் வாசகர்களாகச் சிறுவர் சிறுமியர் மட்டும் இல்லை. துளிரை அவர்களுக்கு எடுத்துச் செல்லும் ஆசிரியர்கள், அறிவியல் இயக்க ஆர்வலர்கள், முகவர்கள், பெற்றோர்கள் என்று துளிருக்கு ஒரு விரிவடைந்த வாசகர் வட்டம் உள்ளது.  
துளிர் தொடர்பு முகவரி: 245 , அவ்வை
சண்முகம் சாலை, கோபாலபுரம், சென்னை – 600 086.
# மனித நேயம்

**மனித நேயம்** (மனித நேயம் = மனிதம் + நேயம்) தொடர்புடைய பலம் வாய்ந்த குணங்களாக அன்பும்,கருணையும், சமூக நுண்ணறிவும் இருக்கின்றன. சக மனிதர்களிடம் அன்பு காட்டுவதை மனித நேயம் எனக் கூறலாம். இதில் உயிரிரக்கப் பண்பு என்பது மனித நேயத்தில் முக்கிய இடம் வகிக்கிறது. பிறருக்கு துன்பம் அளிக்காமல் இருத்தல், இயலாதவர்களின் துன்பத்தைப் போக்குதல், இளகிய இதயமும், இரக்க சுபாவமும், உறுதியான
செயல்பாடுகளும் கொண்டிருத்தல் என்றும் கூறலாம். 1893-ல் அமெரிக்காவின் சிகாகோ நகரில் நடைபெற்ற உலக மதங்களின் பாராளுமன்றத்தில் அனைவரையும், ‘‘சகோதர... சகோதரிகளே...’’ என்று விவேகானந்தர் உரையாற்றி உலக மக்களிடையே மனித நேயத்தை எடுத்துரைத்தார்.
# மனித நேயம்

## தமிழ் மொழியில் மனித நேயம்

"அன்பின் வழியது உயர்நிலை அஃதிலார்க்கு
என்புதோல் போர்த்த உடம்பு" - திருவள்ளுவர்  
கணியன் பூங்குன்றனார் "யாதும் ஊரே யாவரும் கேளீர்" என்று கூறுகிறார்.  
"வாடிய பயிரைக் கண்டபோதெல்லாம் வாடினேன்" என்றார் வள்ளலார்
# மனித நேயம்

## வரலாற்று பின்னணி

### கன்ஃபூசியஸ் கோட்பாடு

கன்ஃபூசியஸ் மனித நேயத்தை (ரென்) "பிற அல்ல சக மனிதனிடத்தில் அன்பு செலுத்துவது" என்றார். மேலும் "நீ நிற்க வேண்டுமென்றால் பிறரை நிற்க வை" என்றார். மனித நேயம் (ரென்) என்பது அன்பு மற்றும் தன்னலமற்று இருப்பதன் முக்கியத்துவத்தை கூறுகின்றது.
# மனித நேயம்

## வரலாற்று பின்னணி

### கிரேக்க கோட்பாடு

கிரேக்க அறிஞர்கள் பிளாட்டோ மற்றும் அரிஸ்டாட்டில் இருவரும் மனிதப் பண்புகள் குறித்து விரிவாக எழுதியுள்ளனர். ஆனாலும் மனித நேயத்தை பற்றி மனிதப் பண்பாக குறிப்பிடவில்லை. மாறாக அன்பும் கருணையும் முக்கியம் என குறிப்பிடுகிறார்கள்.
# மனித நேயம்

## வரலாற்று பின்னணி

### இஸ்லாமியத்தில் மனிதநேயம்

நிச்சயமாக எவன் ஒருவன் கொலைக்குப் பதிலாகவோ அல்லது பூமியில் ஏற்படும் குழப்பத்தை(த் தடுப்பதற்காகவோ) அன்றி, மற்றொருவரைக் கொலை செய்கிறானோ அவன் மனிதர்கள் யாவரையுமே கொலை செய்தவன் போலாவான்;. மேலும், எவரொருவர் ஓர் ஆத்மாவை வாழ வைக்கிறாரோ அவர் மக்கள் யாவரையும் வாழ வைப்பவரைப் போலாவார்". (அல்-குர்ஆன்:5:32)  
அல்லாஹ்வின் தூதர் (ஸல்) அவர்கள் கலந்துகொண்ட ஒரு போரில் ஒரு பெண்மனி கொல்லப்பட்டுக் கிடந்தாள். எனவே நபி (ஸல்) அவர்கள் (போரில்) பெண்களையும் சிறுவர்களையும் கொல்வதை விட்டும் தடை செய்தார்கள். அறிவிப்பவர்: இப்னு உமர் (ரலி) நூல்: புகாரி (3015)  
இறைத்தூதர்களில் ஒருவரை எறும்பு ஒன்று கடித்துவிட்டது. உடனே, அந்த எறும்புப் புற்றையே எரித்து விடும்படி அவர் கட்டளையிட்டார். அவ்வாறே அது எரிக்கப்பட்டுவிட்டது. (இதைக் கண்ட) அல்லாஹ், 'ஓர் எறும்பு உங்களைக் கடித்துவிட்ட காரணத்தால் அல்லாஹ்வின் தூய்மையை எடுத்துரைத்துக் கொண்டிருந்த சமுதாயங்களில் ஒன்றையே நீங்கள் எரித்து விட்டீர்களே" என்று (அவரைக் கண்டிக்கும் விதத்தில்) அவருக்கு அறிவித்தார் என அபூ ஹுரைரா(ரலி) அறிவித்தார்.
# மனித நேயம்

## மனித நேயத்தின் பலம்

### அன்பு

அன்பு பல்வேறு வகையான விளக்கங்களை கொண்டிருந்தாலும் அது இரு நபர்களுக்கிடையே ஏற்பட்டிருக்கும் அன்யோன்யம், ஆறுதல் மற்றும் நேர்மறை உணர்வுகளை பிரதிபலிக்கிறது.
# மனித நேயம்

## இதிகாசங்களில் மனித நேயம்

இராமாயணம் மற்றும் மகாபாரதத்தில் மாலை நேரங்களில் போர் செய்வது தவிர்க்கபட்டன. மேலும் பெண்கள் மற்றும் குழந்தைகள் மீது போர் புரிவது தவிர்க்கப்பட்டது. நிராயுதபாணியாக போர்க்களத்தில் நின்ற தனது எதிரியான இராவணனைக் கூட இராமன் "இன்று போய் நாளை வா" என்று கூறியதாக மனித நேயத்தை வலியுறுத்தியிருக்கிறார்கள்.
# மனித நேயம்

## மனித நேயம் காத்த மனிதர்கள்

- அன்னை தெரேசா
- நெல்சன் மண்டேலா
# மனித நேயம்

## மனித நேய பிரச்சனைகள்

- மனித ஆற்றலால் கழிநிலை வெளியேற்றுதல்
- வதையா இறப்பு
- இந்தியாவில் வதையா இறப்பு
- மரண தண்டனை குறித்த விவாதங்கள்
# லால்சலாம்

இது வேணு நாகவல்லி இயக்கத்தில் உருவான மலையாளத் திரைப்படம். இதில் மோகன்லால், முரளி, ஜகதி ஸ்ரீகுமார், கீதா, ஊர்வசி ஆகியோர் முதன்மை வேடங்களில் நடித்துள்ளனர். சிறியான் கல்பகவாடி கதை எழுதியுள்ளார். வேணு நாகவல்லி திரைக்கதையையும் வசனத்தையும் எழுதியுள்ளார்.
# லால்சலாம்

## நடிகர்கள்

- மோகன்லால் – நெட்டூர் ஸ்டீபன் (நெட்டூரான்)
- முரளி – ஆன்டணி
- மது – மேடையில் இட்டிச்சன்
- ஜகதி ஸ்ரீகுமார் – உண்ணித்தான்
- நெடுமுடி வேணு – பாதர்
- லாலு அலக்ஸ் – அவறான் குட்டி
- வினித்
- விஜயராகவன்
- திக்குறிசி சுகுமாரன் நாயர்
- கரைமனை ஜனார்த்தனன் நாயர் – கோசி
- சைநுத்தீன்
- ஜனார்த்தனன் – கண்ணன் முதலாளி
- சீதா – சேதுலட்சுமி
- ஊர்வசி – அன்னக்குட்டி
- ரேகா
- சுகுமாரி
# லால்சலாம்

## இசை

ஓ. என். வி. குரூப் எழுதிய இதில் பாடல்களுக்கு ரவீந்திரன் இசையமைத்துள்ளார்.  
; பாடல்கள்
1. லால்ஸலாம் – கே. ஜே. யேசுதாஸ்
1. ஆடீ திருதபத தாளம் மேளம் – கே. ஜே. யேசுதாஸ்
1. ஆரோ போருந்நென் கூடெ – எம். ஜி. ஸ்ரீகுமார் , சுஜாதா மோகன், ரவீந்திரன்
1. ஸாந்திரமாம் மௌநத்தின் – கே. ஜே. யேசுதாஸ்
# லால்சலாம்

## பணியாற்றியோர்

- ஒளிப்பதிவு: கே. பி. நம்பியாந்திரி
- கலை: என். கோபாலகிருஷ்ணன்
- ஆடை வடிவமைப்பு: நடராசர்
- உதவி தொகுப்பாளர்: ஆர். சாந்தாராம்
- உதவி இயக்குநர்: முரளி நாகவள்ளி
# விதேகமுக்தி

**விதேக முக்தி** என்பது ஞான யோகத்தின் மூலம் முக்குணங்களைக் கடந்த சீவ முக்தன், ஆத்மஞானத்தில் நிலைபெற்று பிரம்மத்தில் ஐக்கியமாகி விடுவதே விதேக முக்தி ஆகும். இந்த விதேக முக்தி அடைந்த ஒருவருக்கு (இறந்த பின்பு) மறுபிறவி கிடையாது.  
- பகவத் கீதை, அத்தியாயம் 18, சுலோகம் 51 முதல் 53 முடிய
# விதேகமுக்தி

## இதனையும் காண்க

- சீவமுக்தி
- கிரமமுக்தி
# நாயன்மார்கள் (புராணத் தொடர்)

**நாயன்மார்கள்** இந்த தொடர் (திங்கள் முதல் வெள்ளி வரை மாலை 6 மணிக்கு) புதுயுகம் தொலைக்காட்சியில் ஒளிபரப்பானது.
முதன்முதலாக 63 நாயன்மார்களின் வாழ்க்கை கதையை சொல்லும் தொடர் நாயன்மார்கள். இதுவரை இல்லாத அளவுக்கு கதையுடன் கிராபிக்ஸ் தொழில்நுட்பம் கலந்து புதுமையாக கதை சொல்லப்படுகிறது. புகழ்பெற்ற 63 நாயன்மார்களின் வரலாறும் வாரம் ஒரு கதையாக சொல்லப்பட உள்ளது. ஒவ்வொரு நாயன்மாரின் வரலாறும் தீவிரமாக ஆய்வு செய்யப்பட்டு, உண்மையின் பின்னணியில் சரித்திர சான்றுகளுடன் கதை சொல்லப்படுகிறது.
# நாயன்மார்கள் (புராணத் தொடர்)

## நாயன்மார்களின் கதை

- திருநீலகண்டர்
-
- மானக்கஞ்சார நாயனார்
- ஐயடிகள்
- இடங்கழி நாயனார்
- புகழ்த்துணை நாயனார்
- குறும்ப நாயனார்
- கண்ணப்ப நாயனார்
- காரைக்கால் அம்மையார்
- எறிபத்த நாயனார் - ஒளிபரப்பில்
# நாயன்மார்கள் (புராணத் தொடர்)

## நாயன்மார்களின் கதை

### நடிகர்கள்

- பாலமுருகன்
- ஹன்சினி
- செந்தில் அரசு
- சுஜி, வினோத்குமார்
- அனு
- ஹரிஸ்பாபு
# நாயன்மார்கள் (புராணத் தொடர்)

## இவற்றை பார்க்க

- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# குரு தட்சணை

**குரு தட்சணை** அல்லது **குரு காணிக்கை** என்பது குருகுலத்தில் கல்வி கற்று முடித்த சீடர்கள், குருவிற்குத் தங்கம் போன்ற அணிகலன்களாகவோ, தானியமாகவோ அல்லது பசு போன்ற கால்நடைகளாகவோ அல்லது குருவிற்கும், குருகுலத்திற்கும் பணிவிடைகள் செய்வதன் மூலமாகவோ, குருவிற்குச் சமர்ப்பிக்கப்படும் காணிக்கையாகும்.  
ஒரு சீடன் குருவிற்கு குருதட்சணைக் கொடுக்காமல் குருகுலத்தை விட்டுச் செல்ல, சாத்திரங்கள் அனுமதிப்பதில்லை.
# குரு தட்சணை

## குரு தட்சணைக்குச் சில எடுத்துக்காட்டுகள்

பகவான் ஸ்ரீகிருஷ்ணர் சாந்திபனி முனிவரின் ஆசிரமத்தில் குருகுலக் கல்வி கற்று முடிந்த பின்பு, சாந்திபனி முனிவர் ஸ்ரீகிருஷ்ணரிடம் குரு தட்சணையைப் பெற மறுத்துவிட்டார். பின் கிருஷ்ணர், குருபத்தினியை அணுகி குரு தட்சணையாக யாது வேண்டும் என்று கேட்க, குருபத்தினி கண்ணீர் மல்க குரு தட்சணை வேண்டாம் என்று கூறிவிட்டார்.  
ஸ்ரீகிருஷ்ணர், குருபத்தினியின் ஆழ்மனதில் இருந்த வேதனையை அறிந்து, 15 ஆண்டுகளுக்கு முன்பு காணாமல் போன குருபத்தினியின் மகனை தேடிக் கண்டுபிடித்து, குருவிற்கு அவரது மகனையே குரு தட்சணையாகச் சமர்ப்பித்தார்.  
அருச்சுனனின் குருவான துரோணாச்சாரியரின் சிலையை செய்து, அவரையே மானசீக குருவாகக் கொண்டு, விற்கலையைப் பயின்ற வேடுவகுல இளைஞன் ஏகலைவனிடம், துரோணாச்சாரியார் அவனது வலதுகை கட்டைவிரலையே குரு தட்சணையாகப் பெற்றார் என மகாபாரதம் கூறுகிறது.  
பாண்டவர்களுக்கும், கௌரவர்களுக்கும் போர்க்கலையைக் கற்றுக் கொடுத்த குருவான துரோணாச்சாரியார் தனது குருகுல நண்பனும், பின் எதிரியும் ஆன பாஞ்சால நாட்டு மன்னன் துருபதனை போரில் வென்று, அவனைத் தேர்ச்சக்கரத்தில் கட்டிக் கொண்டு தன்முன் வருவதே சீடர்கள் தனக்கு அளிக்கும் குரு தட்சணை என்று கூறினார். கௌரவர்களால் குருவின் தட்சணையை நிறைவேற்ற இயலாது, துருபதனிடம் தோற்று வந்தனர்.  
பின்னர் பாண்டவர்கள் பாஞ்சாலம் சென்று அருச்சுனன் துருபதனுடன் போரிட்டு வென்று, துருபதனை தேர்ச்சக்கரத்தில் கட்டி, குரு துரோணாச்சாரி முன்பு கிடத்தி, அதன் வாயிலாக குரு தட்சணையைச் சமர்ப்பித்து விட்டான்.
# குரு தட்சணை

## இதனையும் காண்க

- குரு
- குருகுலம்
# இந்தியாவில் புலிகள் கணக்கெடுப்பு, 2014

இந்தியாவில் புலிகள் கணக்கெடுக்கும் பணி நான்கு ஆண்டுகளுக்கு ஒரு முறை நடைபெறும். 2014 ஆம் ஆண்டிற்கான புலிகளின் எண்ணிக்கை கணக்கெடுப்பின் முதல் கட்டம் 2013 ஆம் ஆண்டு டிசம்பர் மாதம் 16 ஆம் தியதி தொடங்கியது. இந்தக் கணக்கெடுப்பானது நாடு தழுவிய அளவில்(synchronizing) நடைபெறும். இந்தக் கணக்கெடுப்பில் பல்வேறு சுற்றுச் சூழல் தன்னார்வ அமைப்புகளும் அரசுடன் இணைந்துள்ளது.
# இந்தியாவில் புலிகள் கணக்கெடுப்பு, 2014

## கணக்கெடுப்பின் நோக்கம்

இந்தியாவில் புலிகளின் எண்ணிக்கை வெகுவாகக் குறைந்து வருவதால் புலிகளைப் பாதுகாக்கும் நோக்குடன் புலிகள் பாதுகாப்புத் திட்டம் அமுல்படுத்தப்பட்டது. இதன்படி புலிகளின் பெருக்கத்தை அறிந்து கொள்வதற்காக இக்கணக்கெடுப்பு நடத்தப்படுகிறது.
# இந்தியாவில் புலிகள் கணக்கெடுப்பு, 2014

## கணக்கெடுப்பின் திட்ட வரைவு

- வனத்துறை அதிகாரிகளுக்கான பயிற்சிகள்
- களப்பணியாளர்களுக்கான பயிற்சிகள்
- முதல் கட்டக் கணக்கெடுப்பு
- இரண்டாம் கட்டக் கணக்கெடுப்பு
- தரவுகளை ஆராய்தல்
- முடிகளை அறிவித்தல்
# இந்தியாவில் புலிகள் கணக்கெடுப்பு, 2014

## கணக்கெடுப்பின் முறை

### முதல் கட்டக் கணக்கெடுப்பு

இவை இரண்டு கட்டமாக நடைபெறும். ஒரு குழுவில் 3 அல்லது 4 பேர் இணைந்து கணக்கெடுப்பில் ஈடுபடுகின்றனர். இதற்கான திட்ட வரைவு நாடு முழுமைக்கும் ஒரே மாதிரியாக வடிவமைக்கப்படுகிறது. முதல் கட்டத்தில் ஒரு வாரம் நடைபெறும் கணக்கெடுப்பில் புலிகள் வாழும் பகுதிகளில் கீழ்க்கண்ட விஷயங்களைச் செய்கின்றனர்.
- புலிகளின் கால் தடத்தை வைத்து புலிகளின் இருப்பிடத்தை அறிவது.
- புலிகளின் கழிவுகளைச் சேகரித்து அவற்றின் இருப்பிடத்தை குறித்துக் கொள்ளுதல்.
- புலிகளின் உணவான தாவர உண்ணிகளின் நடமாட்டம் மற்றும் அவற்றின் அடர்த்தியை அறிந்து கொள்ளுதல்.
- தாவர உண்ணிகளின் உணவான தாவரங்களின் தரவுகளைச் சேகரித்தல்
- புலிகள் வாழும் காட்டின் மீதான மக்களின் தாக்கம் பற்றி அறிதல்.
# இந்தியாவில் புலிகள் கணக்கெடுப்பு, 2014

## கணக்கெடுப்பின் முறை

### இரண்டாம் கட்ட கணக்கெடுப்பு

முதல் கட்டக் கணக்கெடுப்பின் முடிவுகளைக் கொண்டு இரண்டாம் கட்ட கணக்கெடுப்பு டிசம்பர் முதல் மே மாதம் வரை நடத்தப்படுகிறது. இதில்,
- புலிகளின் நடமாட்டம் அறியப்பட்டப் பகுதிகளில் தானியங்கி புகைப்படக் கருவிகள் பொருத்தப்பட்டு புலிகள் படமெடுக்கப்பட்டு அவை கணக்கிடப்படுகின்றன.
# இந்தியாவில் புலிகள் கணக்கெடுப்பு, 2014

## முந்தைய கணப்பெடுப்பு

- 2006 ஆம் ஆண்டு புலிகள் கணக்கெடுப்பின் போது 1,114 புலிகள் இருந்தன.
- 2010 ஆம் ஆண்டு புலிகள் கணக்கெடுப்பின் போது 1,706 புலிகள் இருந்தன.
# புனித அந்தோனியார் ஆலயம், கச்சத்தீவு

**புனித அந்தோனியார் ஆலயம்** அல்லது **புனித அந்தோனியார் திருத்தலம்** சீனீகுப்பன் படையாட்சி என்பவரால் கச்சத்தீவில் கட்டப்பட்டது. இந்த ஆலயம் 1913 ஆம் ஆண்டு கட்டப்பட்டதாகும். இது ஒரு கத்தோலிக்க தேவாலயமாகும். இங்கு ஆண்டு தோறும் மார்ச் மாதம் முதல் வாரத்தில் வருடாந்த திருவிழா நடைபெற்று வரும். கச்சதீவு அந்தோனியார் திருவிழா இலங்கை, இந்தியாவைச் சேர்ந்த இருநாட்டு மக்களும் சந்தித்து பொருட்களை பண்டமாற்று செய்ய வழிவகையாக இருந்துள்ளது. இரு நாட்டு மக்களும் சங்கமிக்கும் அமைதித் தீவாக விளங்கிய கச்சதீவு 1975 ஒப்பந்தத்திற்கு பின் இலங்கைக்குச் சொந்தமானது.
# புனித அந்தோனியார் ஆலயம், கச்சத்தீவு

## இதனையும் காண்க

- புனித அந்தோனியார் திருத்தலம், கொச்சிக்கடை
# கத்தரிப்புலம்

**கத்தரிப்புலம்** என்பது நாகப்பட்டினம் மாவட்டத்தில் வேதாரண்யத்திற்கு வடமேற்கே அமைந்துள்ள ஒரு சிற்றூர் ஆகும். இது வேதாரண்யத்திலிருந்து சுமார் 15 கி.மீ.தொலைவில் அமைந்துள்ளது.
# கத்தரிப்புலம்

## பெயர்க்காரணம்

முன்னொரு காலத்தில் இக்கிராமத்தில் சப்த ரிசிகள் வாழ்ந்ததாக கூறப்படுகிறது. எனவே இவ்வூர் **சப்த ரிசிப்புலம்** என வழங்கலாயிற்று. காலப்போக்கில் பேச்சு வழக்கில் இப்பெயர் மருவி கத்தரிப்புலம் என அழைக்கப்பட்டு வருகின்றது.
# கத்தரிப்புலம்

## தொழில்

இவ்வூரின் முக்கிய தொழில் உழவுத் தொழில் ஆகும். நெல், தென்னை, மா, முந்திரி, சவுக்கு, வேர்க்கடலை, புளி, பயறு வகைகள் மற்றும் கத்தரிக்காய், வெண்டைக்காய், கொத்தவரங்காய், புடலங்காய், பாகற்காய் போன்ற காய்கறிகளும் இங்கு பருவ காலங்களுக்கு ஏற்ப சாகுபடி செய்யப்படுகின்றன.
# கோவை இளஞ்சேரன்

**கோவை இளஞ்சேரன்** ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.
# கோவை இளஞ்சேரன்

## இயற்றியுள்ள நூல்கள்

- அறிவியல் திருவள்ளுவம் (திறனாய்வு)
- ஆராய்ச்சிக் கட்டுரைகள்
- இலக்கியம் ஒரு பூக்காடு
- குறள் நானூறு (தெளிவுரையுடன்)
- கோவை.இளஞ்சேரன் கவிதைகள் (இரண்டாம் தொகுதி)
- கோவை.இளஞ்சேரன் கவிதைகள் (முதல்தொகுதி)
- சிறியா நங்கை (வரலாற்று நாடகக் காப்பியம்-கவிதை நடை)
- சூடாமணி நிகண்டு
- தமிழ்மாலை
- திருவள்ளுவத்தில் பகுத்தறிவு
- நகைச்சுவை நாடகங்கள்
- நாகபட்டினம் (நகரின் தொன்மை முதல் வரலாற்று ஆய்வு)
- பட்டி மண்டப வரலாறு (கிமு 1500 முதல் 1995 வரை திறனாய்வு)
- பாரதியின் இலக்கியப் பார்வை (திறனாய்வு)
- புதையலும் பேழையும் (ஆய்வுக் கட்டுரைகள்)
- முல்லை மணக்கிறது (திறனாய்வு)
- வள்ளுவர் வாழ்த்து
# கோவை இளஞ்சேரன்

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
# ந. சுப்பு ரெட்டியார்

**ந. சுப்பு ரெட்டியார்** (ஆகத்து 27, 1916 - மே 1, 2006) தமிழறிஞரும், எழுத்தாளரும், பேராசிரியரும் ஆவார். இவர் எழுதியுள்ள 135 நூல்களையும் தமிழக அரசு நாட்டுடைமையாக்கியுள்ளது.
# ந. சுப்பு ரெட்டியார்

## வாழ்க்கைக் குறிப்பு

ந. சுப்பு ரெட்டியார் தமிழ்நாடு, திருச்சி மாவட்டம், பெரகம்பி என்ற ஊரில் எளிய வேளாண்மைக் குடும்பத்தில் பிறந்தார். திருச்சி சூசையப்பர் கல்லூரியில் வேதியியலில் இளங்கலைப் பட்டமும், சென்னை பல்கலைக்கழகத்தில் முதுகலைப் பட்டமும், திருப்பதி திருவேங்கடவன் பல்கலைக்கழகத்தில் முனைவர் பட்டமும் பெற்றார்.  
இவர் ஏராளமான நூல்களை எழுதியுள்ளார். திருப்பதி திருவேங்கடவன் பல்கலைக்கழகத்தில் 1960-ல் தமிழ்த் துறையை நிறுவி 17 ஆண்டுகள் பணியாற்றினார்.
# ந. சுப்பு ரெட்டியார்

## பெற்ற விருதுகள்

- திரு. வி. க. விருது
- திருக்குறள் விருது
- டாக்டர் இராதாகிருஷ்ணன் விருது
- கலைமாமணி விருது
# ந. சுப்பு ரெட்டியார்

## இயற்றியுள்ள நூல்கள்

1. அகத்திணைக் கொள்கைகள்
1. அண்ணல் அனுமன்
1. அணுக்கரு பௌதிகம்
1. அணுவின் ஆக்கம்
1. அதிசய மின்னணு
1. அம்புலிப் பயணம்
1. அர்த்த பஞ்சகம்
1. அறிவியல் தமிழ்
1. அறிவியல் நோக்கில் இலக்கியம், சமயம், தத்துவம்
1. அறிவியல் பயிற்றும் முறை
1. அறிவியல் பயிற்றும் மூல முதல் நூல் (மொழிபெயர்ப்பு)
1. அறிவியல் விருந்து
1. அறிவுக்கு விருந்து
1. ஆழ்வார்களின் ஆரா அமுது
1. இராக்கெட்டுகள்
1. இராமலிங்க அடிகள்
1. இல்லற நெறி
1. இலக்கிய வகையின் வளர்ச்சியும் இக்கால இலக்கியங்களும்
1. இளைஞர் தொலைக்காட்சி
1. இளைஞர் வானொலி
1. என் அமெரிக்கப் பயணம்
1. கண்ணன் பாட்டுத் திறன்
1. கம்பனின் மக்கள் குரல்
1. கல்வி உளவியல்
1. கல்வி உளவியல் கோட்பாடுகள்
1. கலிங்கத்துப்பரணி ஆராய்ச்சி
1. கலியன்குரல்
1. கவிஞர் வாலியின் பாண்டவர் பூமி – ஒரு மதிப்பீடு
1. கவிஞன் உள்ளம்
1. கவிதை பயிற்றும் முறை
1. கவிமணியின் தமிழ்ப்பணி – ஒரு மதிப்பீடு
1. காஞ்சி பிரதிவாதி பயங்கரம் அண்ணங்கராச்சாரிய சுவாமிகள்
1. காலமும் கவிஞர்களும்
1. குயில் பாட்டு – ஒரு மதிப்பீடு
1. சடகோபன் செந்தமிழ்
1. சி.ஆர்.ரெட்டி (மொழிபெயர்ப்பு)
1. சைவ சமய விளக்கு
1. சைவ சித்தாந்தம் – ஓர் அறிமுகம்
1. சைவமும் தமிழும்
1. சோழ நாட்டுத் திருப்பதிகள் – 1
1. சோழ நாட்டுத் திருப்பதிகள் – 2
1. ஞானசம்பந்தர்
1. தந்தை பெரியார் சிந்தனைகள்
1. தம்பிரான் தோழர்
1. தமிழ் இலக்கியத்தில் அறம், நீதி, முறைமை
1. தமிழ் பயிற்றும் முறை
1. தமிழ்க்கடல் இராய.சொ.
1. தமிழில் அறிவியல் செல்வம்
1. தமிழில் அறிவியல் – அன்றும் இன்றும்
1. தாயுமானவர்
1. திருக்குறள் தெளிவு – உரைநூல்
1. திருவேங்கடமும் தமிழிலக்கியமும்
1. தொண்டைநாட்டுத் திருப்பதிகள்
1. தொல்காப்பியம் காட்டும் வாழ்க்கை
1. தொலை உலகச் செலவு
1. நமது உடல்
1. நவவித சம்பந்தம்
1. நாவுக்கரசர்
1. நினைவுக் குமிழிகள் – பாகம்-1
1. நினைவுக் குமிழிகள் – பாகம்-2
1. நினைவுக் குமிழிகள் – பாகம்-3
1. நினைவுக் குமிழிகள் – பாகம்-4
1. நீங்காத நினைவுகள் – 1
1. நீங்காத நினைவுகள் – 2
1. பட்டினத்தடிகள்
1. பண்பாட்டு நோக்கில் கம்பன் காவியம்
1. பரகாலன் பைந்தமிழ்
1. பரணிப் பொழிவுகள்
1. பல்சுவை விருந்து
1. பாஞ்சாலி சபதம் – ஒரு நோக்கு
1. பாட்டுத்திறன்
1. பாண்டிநாட்டுத் திருப்பதிகள்
1. பாண்டியன் பரிசு – ஒரு மதிப்பீடு
1. பாரதீயம்
1. பாவேந்தரின் பாட்டுத்திறன்
1. புதுவை(மை)க் கவிஞர் பாரதியார் – ஒரு கண்ணோட்டம்
1. மலரும் நினைவுகள்
1. மலைநாட்டுத் திருப்பதிகள்
1. மாணிக்கவாசகர்
1. மானிட உடல்
1. முத்தமிழ்க் காவலர் கி.ஆ.பெ.விசுவநாதம்
1. முத்தொள்ளாயிர விளக்கம்
1. மூவர் தேவாரம் – புதிய பார்வை
1. வடநாட்டுத் திருப்பதிகள்
1. வடவேங்கடமும் திருவேங்கடமும்
1. வள்ளுவரின் வாழ்வியல் சிந்தனைகள்
1. வாய்மொழியும் வாசகமும்
1. வாழும் கவிஞர்கள்
1. வாழையடி வாழை
1. விட்டுசித்தன் விரித்த தமிழ்
1. வேமனர் (மொழிபெயர்ப்பு)
1. வைணமும் தமிழும்
1. வைணவ உரைவளம்
1. வைணவ புராணங்கள்
# சின்ன அண்ணாமலை

**சின்ன அண்ணாமலை** (*Chinna Annamalai*, ஜூன் 18 1920 - ஜூன் 18 1980) தமிழ்ப் பண்ணை சின்ன அண்ணாமலை என அறியப்படும் இவர் ஓர் இந்திய விடுதலைப் போராட்ட வீரர், அரசியல்வாதி, பேச்சாளர் தமிழ் எழுத்தாளர், திரைப்படத் தயாரிப்பாளர், பதிப்பாளர் ஆவார்.
# சின்ன அண்ணாமலை

## பெயர்க் காரணம்

1944 இல் நாமக்கல் கவிஞர் ராமலிங்கம் பிள்ளைக்கு ஒரு விழாவில் ரூ.20,000 நிதி திரட்டி பண முடிப்பு அளித்தார் அண்ணாமலை. அவ்விழாவில் ராஜாஜி "சின்ன அண்ணாமலை" என்று அழைத்தார். அதுவே அண்ணாமலையின் பெயராக பிரபலமானது. இவருடைய படைப்புகளை தமிழக அரசு நாட்டுடைமையாக்கியுள்ளது. டி. கே. சி., கலில், டி. எஸ். சொக்க லிங்கம், நாமக்கல் கவிஞர் ஆகியோரின் புத்தகங்களை வெளியிட்டுள்ளார். "சங்கப் பலகை" என்ற வாரப்பத்திரிகையும் நடத்தினார்.தமிழ்ப் பண்ணை' பதிப்பகத்தின் பொறுப்பாளராகவும் இருந்தவர்.
# சின்ன அண்ணாமலை

## வாழ்க்கை வரலாறு

சிவகங்கை மாவட்டம், காரைக்குடி வட்டம் ஒ சிறுவயல் கிராமத்தைப் பிறப்பிடமாகக் கொண்ட இவரது பெற்றோர் 'பாங்கர்' நாச்சியப்ப செட்டியார்- மீனாட்சி தம்பதியினர். இந்திய விடுதலைப் போராட்டத்தில் ஈடுபாடு கொண்டதால் காவல்துறையின் கட்டுப்பாட்டை மீறி கூட்டம் போட்டதால் கைது செய்யப்பட்டார். திருவாடானை சிறையில் அடைக்கப்பட்ட இவரை பொதுமக்கள் சிறையை உடைத்து மீட்டனர். சிவாஜி கணேசனின் தீவிர இரசிகரான இவர் அவருக்கு இரசிகர் மன்றத்தைத் தொடங்கி தமிழகம் முழுவதும் ஒருங்கிணைத்தார். 18 சூன் 1980 அன்று இவரது அறுபதாம் ஆண்டு விழாவின்போது இவருக்கு நடந்த அபிசேக சடங்கின்போது ஏற்பட்ட உயர் இரத்த அழுத்தத்தினால் இறந்தார்.
# சின்ன அண்ணாமலை

## வாழ்க்கை வரலாறு

### திரைப்படத் துறையில்

"தங்கமலை ரகசியம்", "நான் யார் தெரியுமா", "தர்மராஜா" போன்ற படங்களின் கதாசிரியராக சின்ன அண்ணாமலை இருந்துள்ளார். *வெற்றிவேல் பிலிம்ஸ்* என்ற பெயரில் படத் தயாரிப்பு நிறுவனத்தைத் துவக்கி "பிரசிடெண்ட் பஞ்சாட்சரம்", "ஆயிரம் ரூபாய்", "ஜெனரல் சக்ரவர்த்தி", "தர்மராஜா", "கடவுளின் குழந்தை" உள்ளிட்ட பல திரைப்படங்களைத் தயாரித்து வெளியிட்டுள்ளார்.
# சின்ன அண்ணாமலை

## இயற்றியுள்ள நூல்கள்

1. கண்டறியாதன கண்டேன்
1. கதைக்குள்ளே கதை
1. சர்க்கரைப் பந்தல்
1. சிந்திக்க வைக்கும் சிரிப்புக் கதைகள்
1. சிரிப்புக்கதைகள், தொகுத்துப்பதிப்பித்தவர் சீனி. விசுவநாதன் 1961 ஏப்ரல், மேகலைப் பதிப்பகம், சென்னை.
1. சுவை நானூறு
1. சொன்னால் நம்ப மாட்டீர்கள் (தன் வரலாறு)
1. தலையெழுத்து
1. ராஜாஜி உவமைகள்
1. சங்கரபதிக் கோட்டை
1. காணக் கண் கோடி வேண்டும்
# சின்ன அண்ணாமலை

## வெளியிட்ட நூல்கள்

சின்ன அண்ணாமலை தனது தமிழ்ப்பண்ணையின் வழியாக பல நூல்களை வெளியிட்டார். அவற்றுள் சில:
1. பாரதி பிறந்தார், கல்கி
1. வ. உ. சிதம்பரனார், ம. பொ. சிவஞானம்
1. அவளும் அவனும் - வெ. ராமலிங்கன்; 1944.
1. சத்தியமூர்த்தி பேசுகிறார், எஸ். சத்தியமூர்த்தி; 1945 மார்ச் 28.
1. நாளை உலகம் - தியாகி இராம. சடகோபன்
# சின்ன அண்ணாமலை

## நடத்திய இதழ்கள்

- தமிழ் ஹரிஜன்
- சிவாஜி ரசிகன்
- குமரி மலர்
# சின்ன அண்ணாமலை

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
# ஒரியன் (உடுத்தொகுதி)

**ஒரியன் (விண்மீன் குழு)** ஆனது வான் மத்திய ரேகையில் அமைந்துள்ளதும் கண்ணால் பார்க்கக்கூடியதுமான ஓர் உடுத்தொகுதி ஆகும். கவனத்தை ஈர்க்கின்றதும் அங்கீகரிக்கப்பட்டதுமான இரவு வானில் தென்படும் விண்மீன் குழாம்களில் இதுவும் ஒன்று. கிரேக்கப் புராணங்களில் கூறப்படும் வேட்டைக்காரனான **ஒரியன்** என்பவனின் பெயரில் இருந்தே இப்பெயர் இவ்வுடுத்தொகுதிக்கு இடப்பட்டது. வானத்தில் இரவு நேரத்தில் மூன்று நட்சத்திரங்கள் வரிசையாக இருப்பதை நாம் காணலாம். இந்த அடையாளம் நாம் ஓரியன் விண்மீன் கூட்டம் ஆகும்.
# பெரிய புராணம் - ஓர் ஆய்வு, தொகுதி 1 (நூல்)

**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார். இதன் இரண்டாவது தொகுதி பெரிய புராணம் ஓர் ஆய்வு தொகுதி 2 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது.  
தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.
# பெரிய புராணம் - ஓர் ஆய்வு, தொகுதி 1 (நூல்)

## உள்ளடக்கங்கள்

1. முன்னுரை
1. வேதகால ருத்ர சிவன்
1. வேதத்தில் புருந்த சிவன்
1. சங்கத்தமிழர் கண்ட சிவன்
1. காப்பிய காலம்வரை சிவன்
1. தேவார காலத்திற்கு முந்தைய சிவன்
1. மூவர் காலப் பின்னணி
1. திருஞானசம்பந்தர் கூறும் சைவம்
1. சேக்கிழார் கண்ட சைவம்
1. சேக்கிழார் படைப்பாற்றல்
1. அடியா்கள் யார்
1. தொண்டு நெறியே சைவ நெறி
1. புரட்சியின் இரண்டாவது வழி
1. இரு வழிகளின் போராட்டம்
# பெரிய புராணம் - ஓர் ஆய்வு, தொகுதி 2 (நூல்)

**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார். இதன் முதல் தொகுதி பெரிய புராணம் ஓர் ஆய்வு தொகுதி 1 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது. தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.  
இந்நூலில் பெரியபுராணம் காப்பியம் எனும் நோக்கில் ஞானசம்பந்தன் ஆய்வு மேற்கொண்டுள்ளதாக ம. ரா. போ. குருசாமி தெரிவித்துள்ளார்.
# பெரிய புராணம் - ஓர் ஆய்வு, தொகுதி 2 (நூல்)

## உள்ளடக்கங்கள்

1. தமிழ்க் காப்பியங்களின் தோற்றமும் வளர்ச்சியும்
1. சேக்கிழார் வகுத்த காப்பிய நெறி
1. பெரியபுராண மூலங்கள்
1. தமிழர் கண்ட இறையன்பு
1. பெரியபுராண அமைப்பு
1. ஒன்பதாவது சுவை
1. பெரியபுராணம் காட்டும் சமுதாய வாழ்க்கை
1. கொள்கைப் போராட்டம்
1. வழிநூலும் விரிநூலும்
1. புலமை நயம்
# தொழிற்றுறைச் சனநாயகம்

**தொழிற்றுறைச் சனநாயகம்** (Industrial democracy) என்பது, முடிவுகளை மேற்கொள்ளல், வேலைத்தலங்களில் பொறுப்புக்களையும் அதிகாரங்களையும் பகிர்தல் போன்றவற்றில் தொழிலாளர்களும் ஈடுபடுகின்ற ஒரு ஒழுங்குமுறை ஆகும். பங்கேற்பு மேலாண்மை, அமைப்பு வடிவமைப்புப் போன்றவற்றிலும் தொழிலாளர்களுடைய கருத்துக்கள் கவனத்துக்கு எடுத்துக்கொள்ளப்படுவதுடன், முடிவுகள் எடுப்பதிலும் அவர்கள் பங்கெடுக்கின்றனர் எனினும், தொழிற்றுறைச் சனநாயகத்தைப் பயன்படுத்தும் நிறுவனங்களில், இறுதி முடிவுகளை எடுக்கும் அதிகாரமும் அவர்களுக்கு உண்டு. அத்துடன், இங்கே நிறுவன அமைப்பு வடிவமைப்பு, அதிகாரப் படிநிலை போன்ற விடயங்களையும் தொழிலாளர்கள் முடிவு செய்கின்றனர்.  
உற்பத்திச் சாதனங்கள் தனியாருக்கு அல்லது அரசுக்குச் சொந்தமாக இருப்பதற்குப் பதிலாக வேலை செய்பவர்களே வேலையிடத்தை நிர்வாகம் செய்யும் ஒரு மாதிரியே தொழிற்றுறைச் சனநாயகம் என்று குறிப்பிடப்பட்டாலும், இதில் பிரதிநிதித்துவ வடிவங்களும் உள்ளன. பிரதிநிதித்துவத் தொழிற்றுறைச் சனநாயகமானது, நிர்வாகம், தொழிற் சங்கம், தொழிலாளர் ஆகியோருக்கு இடையாயான தொடர்புகளுக்கு உதவு முகமாகக் குழுக்களையும், ஆலோசனைச் சபைகளையும் போன்ற முடிவுகளை எடுக்கும் அமைப்புக்களை உருவாக்குவதையும் உள்ளடக்கும்.
# இளங்கோ அடிகள் சமயம் எது? (நூல்)

**இளங்கோ அடிகள் சமயம் எது?** என்பது அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலை கங்கை புத்தக நிலையம் வெளியிட்டுள்ளது.
# இளங்கோ அடிகள் சமயம் எது? (நூல்)

## உள்ளடக்கங்கள்

- இளங்கோ அடிகள் சமயம் எது
- இளங்கோ கண்ட ஊழ்
- ஒரே பிறப்பில் வீடு
- கண்ணகியும் காரைக்கால் அம்மையாரும்
- இளங்கோவும் திருவள்ளுவரும்
# இளங்கோ அடிகள் சமயம் எது? (நூல்)

## உள்ளடக்கங்கள்

### இளங்கோ அடிகள் சமயம் எது

இப்பகுதியில் இளங்கோவடிகள் சேரன் செங்குட்டுவனின் தம்பி என்றும், ஜைன சமயத்தினை சார்ந்தவன் என்பதையும் மறுத்து ஆசிரியர் கூறுகிறார். இறுதியாக இளங்கோவடிகள் வேறு எம்மதத்தினை சார்ந்தவராக வேண்டுமானாலும் இருக்கலாம், ஆனால் உறுதியாக ஜைன சமயத்தினை சார்ந்தவர் இல்லை என்கிறார்.
# இளங்கோ அடிகள் சமயம் எது? (நூல்)

## உள்ளடக்கங்கள்

### இளங்கோ கண்ட ஊழ்

ஊழ் எனும் வினையைப் பற்றி இளங்கோவடிகள் சிலப்பதிகாரத்தில் எடுத்துரைக்கும் பகுதிகளை ஆய்வு செய்து கூறியுள்ளார்.
# இளங்கோ அடிகள் சமயம் எது? (நூல்)

## உள்ளடக்கங்கள்

### ஒரே பிறப்பில் வீடு

சிலப்பதிகார காவியத்தலைவியான கண்ணகியின் வளர்ச்சியை சைவ, வைணவ நெறிகளின் அடிப்படையில் ஆசிரியர் ஆய்வு செய்துள்ளார்.
# இளங்கோ அடிகள் சமயம் எது? (நூல்)

## உள்ளடக்கங்கள்

### கண்ணகியும் காரைக்கால் அம்மையாரும்

சிலப்பதிகாரத்தின் நாயகியான கண்ணகியையும், பெரியபுராணத்தில் வருகின்ற மூன்று பெண்களில் முதியவரான காரைக்கால் அம்மையாரையும் ஒப்பிட்டு இப்பகுதியில் ஆய்வு செய்துள்ளார் ஆசிரியர்
# இளங்கோ அடிகள் சமயம் எது? (நூல்)

## உள்ளடக்கங்கள்

### இளங்கோவும் திருவள்ளுவரும்

நீதி நூலை எழுதிய திருவள்ளுவரையும், காப்பியம் எழுதிய இளங்கோவையும் இப்பகுதியில் ஒப்பிட்டு ஆய்வு செய்துள்ளார்.
# இளங்கோ அடிகள் சமயம் எது? (நூல்)

## இவற்றையும் காண்க

1. ஐம்பெருங் காப்பியங்கள்
1. சைவ சமய இலக்கியங்கள்
1. தமிழாய்வு நூல்கள்
# யமஹா கிரக்ஸ்

**யமஹா கிரக்ஸ்** (*ஆங்கிலம்: Yamaha Crux*) இந்தியா யமகா மோட்டார் நிறுவனத்தால் உருவாக்கப்பட்ட 106 சிசி திறனுடைய ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும். இவ்வண்டி இந்திய சூழல் மற்றும் இந்தியாவின் அண்டைப்பகுதிகளைக் கருத்தில் கொண்டு உருவாக்கப்பட்ட ஒரு இரு சக்கர வாகனமாகும். இதன் மேம்படுத்தப்பட்ட பதிப்பு யமகா லிபேரோ G5 என்ற பெயரில் வழங்கப்படுகிறது. கிரக்ஸ் ஆர்(Crux R) என்கிற பெயரில் ஒரு மாறுபட்ட பதிப்பும் வெளியிடப்பட்டது, இதில் முகப்புவிளக்கு செவ்வக வடிவத்தில் இருக்கும். இந்த மாற்று பதிப்பு குறிப்பிடத்தக்க வகையில் விற்பனையில் சிறப்பாக இல்லையென்பதால் பின்னர் இதன் தயாரிப்பு நிறுத்தப்பட்டது. தற்பொழுது யமகா கிரக்ஸ் விற்பனை நிறுத்தப்பட்டுவிட்டது *யமகா கிரக்ஸ் நிறுத்தம்
# யமஹா கிரக்ஸ்

## வெளியிணைப்புகள்

- யமஹா கிரக்சை பற்றிய விவரங்கள், யமஹா இந்தியாவின் அலுவல்முறை இணையதளம்
# பாப்பா உமாநாத்

**பாப்பா உமாநாத்** (5 ஆகத்து 1931–17 திசம்பர் 2010), இந்திய சுதந்திரப் போராட்ட வீராங்கனையும், இந்திய பொதுவுடமைக் கட்சி (மார்க்சிஸ்ட்)ன் தலைவர்களில் ஒருவருமாவார்.திருவெறும்பூர் சட்டமன்றத் தொகுதி உறுப்பினராகவும், தமிழகத்தில் ஜனநாயக மாதர் சங்கத்தைத் தோற்றுவித்து அதன் நிறுவனத் தலைவராகவும், அகில இந்திய தலைவர்களில் ஒருவராகவும் இருந்தவர்.
# பாப்பா உமாநாத்

## ஆரம்ப வாழ்க்கை

தமது சிறு வயதிலேயே பாப்பா உமாநாத் பொன்மலை சங்கத்திடலில் ரயில்வே தொழிலாளர்களோடு இணைந்து பணியாற்றும் வாய்ப்பு கிடைத்தது. ஏராளமான ரயில்வே போராட்டங்களுக்கு வழிகாட்டிட திருச்சி பொன்மலைக்கு வந்த கம்யூனிஸ்ட் தலைவர்களின் பேச்சாற்றல் மற்றும் தலைவர்களின் எளிமையான வாழ்க்கை, தலைவர்களின் அயராது பணியாற்றல் போன்றவைகளால் ஈர்க்கப்பட்டு பாப்பா மார்க்சியக் கொள்கைகளின்பால் தமது ஈடுபாட்டை வளர்த்துக் கொண்டார். ரயில்வே தொழிலாளர் போராட்டங்களின் போது சிறுவயதிலேயே செங்கொடி ஏந்தி போராட்டக்களத்தில் கோஷங்கள் இட்டவாறு சென்றது, அடக்குமுறைக் காலத்தில் கம்யூனிஸ்ட் இயக்கத் தலைவர்களுக்கு உணவு, தங்குவதற்கு இடம் என தமது தாயார் லட்சுமி அம்மாளுடன் இணைந்து உதவிப் புரிந்தது, கம்யூனிஸ்ட் கட்சிக் கூட்டங்களில் கலந்துகொண்டு தலைவர்களின் பேச்சுகளைக் கேட்டது அவரது அரசியல் பங்கேற்பை உறுதி செய்தது. அப்போது கம்யூனிஸ்ட் இயக்கத் தலைவர்களில் இளம் தலைவராக விளங்கிய ஆர். உமாநாத்தை திருமணம் செய்து கொண்டார்.
# பாப்பா உமாநாத்

## அரசியல் வாழ்க்கை

இந்திய பொதுவுடமைக் கட்சி (மார்க்சிஸ்ட்) இன் திருச்சி மாவட்ட செயற்குழு, மாநிலக்குழு, மாநில செயற்குழு, மத்தியகுழு உறுப்பினராக இருந்தார். தோழர் கே. பி. ஜானகி அம்மாள் அவர்களுடன் இணைந்து தமிழகத்தில் அனைத்திந்திய ஜனநாயக மாதர் சங்கத்தைத் தோற்றுவித்து அதன் ஸ்தாபகத் தலைவராக, அகில இந்திய தலைவர்களில் ஒருவராக, புரலவராக தமது இறுதிக்காலம் வரை இயக்கத்திற்கான வளர்ச்சியில் அவரது பங்களிப்பு மகத்தானது.
# பாப்பா உமாநாத்

## அரசியல் வாழ்க்கை

### வாச்சாத்தி வன்கொடுமை

தர்மபுரி வாச்சாத்தியில் நடைபெற்ற மலைவாழ் மக்கள் பெண்களின் மீது அரசு அதிகாரிகள், வனத்துறை அதிகாரிகள், காவல் துறையினர் நடத்திய மிகக் கொடுமையான பாலியல் வன்கொடுமைக்கெதிராக தமிழகம் முழுவதும் பெண்களை அணிதிரட்டி தலைமையேற்று நடத்திய போராட்டங்கள், நீதிமன்றத்தில் பாதிக்கப்பட்ட பெண்களுக்கு நீதி கிடைத்திட எடுக்கப்பட்ட முயற்சிகள் அனைத்திலும் இவரின் பங்கு இருந்தது.
# பாப்பா உமாநாத்

## அரசியல் வாழ்க்கை

### சிதம்பரம் பத்மினி காவல் நிலையத்தில் பாலியல் வன்கொடுமை

சிதம்பரம் பத்மினி காவல் நிலையத்தில் பாலியல் வன்கொடுமைக்கு ஆளாக்கப்பட்ட பின்னணியில் இக்கொடுமையைக் கண்டித்தும், பாதிக்கப்பட்ட பத்மினிக்கு நீதி கிடைத்திடவும், பத்மினிக்கு அரசு வேலை அரசு நிவாரணம் கிடைத்திடவும், அவர் தொடர் முயற்சிகள் எடுத்தார்.
# பாப்பா உமாநாத்

## அரசியல் வாழ்க்கை

### பிரேமானந்தா ஆசிரம பாலியல் வன்கொடுமை

பிரேமானந்தா ஆசிரமத்தில் நடந்த பெண்களுக்கு எதிரான பாலியல் வன்கொடுமை, ஆசிரமத்தில் நடந்த கொலைகளை மக்கள் மத்தியில் அம்பலப்படுத்தி பலவேறு வடிவங்களில் தமிழகம் முழுவதும் பல்லாயிரக்கணக்கான பெண்களை திரட்டி போராட்டங்கள் நடத்தி, வழக்குகளில் வெற்றிக்கண்டார்.
# பாப்பா உமாநாத்

## அரசியல் வாழ்க்கை

### சட்டமன்றத் தொகுதி உறுப்பினர்

திருவெறும்பூர் சட்டமன்றத் தொகுதி உறுப்பினராக இருந்தபோது பொன்மலைப் பகுதிக்கு காவிரி கூட்டுக் குடிநீர்த் திட்டம் கொண்டு வருவதிலும், பொதுமக்களின் அடிப்படை பிரச்சனைகளில் தலையிட்டு அனைத்திலும் தீர்வுகாண்பதில் சட்டமன்றத்திலும், அரசியல் கட்சி தலைவர்களோடும், அதிகாரிகளிடமும் இடைவிடாது பேச்சு வார்த்தை நடத்தி நிறைவேற்றியுள்ளார்.
# சீத்தாராம் யெச்சூரி

**சீத்தாராம் யெச்சூரி** (*Sitaram Yechury*, 12 ஆகத்து 1952 – 12 செப்டம்பர் 2024) இந்திய அரசியல்வாதியும் இந்தியப் பொதுவுடமைக் கட்சியின் பொதுச் செயலாளரும் நாடாளுமன்ற குழுவின் தலைவரும் ஆவார்.
# சீத்தாராம் யெச்சூரி

## இளமை

யெச்சூரி 12 ஆகத்து 1952 அன்று சென்னையில் ஒரு தெலுங்கு குடும்பத்தில் பிறந்தார். இவரது தந்தை சர்வேசுவர சோமயாஜுலா யெச்சூரி மற்றும் தாயார் கல்பாகம். இவர்கள் ஆந்திர மாநிலம் காக்கிநாடாவை பூர்வீகமாகக் கொண்டவர்கள். இவரது தந்தை ஆந்திரப் பிரதேச மாநில சாலைப் போக்குவரத்துக் கழகத்தில் பொறியியலாளராக இருந்தார். இவரது தாயார் அரசு அதிகாரி ஆவார். His mother was a government officer.  
யெச்சூரி ஐதராபாத்தில் வளர்ந்தார். மேலும் தனது பத்தாம் வகுப்பு வரை ஐதராபாத்தில் உள்ள அனைத்துப் புனிதர் உயர்நிலைப் பள்ளியில் படித்தார். 1969ஆம் ஆண்டு தெலுங்கானா போராட்டம் காரணமாக இவர் தில்லிக்குக் குடிபெயர்ந்தார். புது தில்லியில் உள்ள பிரசிடெண்ட்ஸ் எஸ்டேட் பள்ளியில் சேர்ந்து, மத்திய இடைநிலைக் கல்வி வாரிய உயர்நிலைத் தேர்வில் அகில இந்திய அளவில் முதல் தரத்துடன் தேர்வு பெற்றார். இதனைத் தொடர்ந்து, இளங்கலை பொருளியல் படிப்பினை தில்லியில் உள்ள தூய ஸ்டீபன் கல்லூரியிலும் முதுநிலைப் பொருளாதாரப் படிப்பினை ஜவஹர்லால் நேரு பல்கலைக்கழகத்திலும் முடித்து முதல் வகுப்பில் தேர்ந்ச்சிப்பெற்றார். முனைவர் பட்டப்படிப்பிற்காக ஜவகர்லால் நேரு பல்கலைக்கழகத்தில் சேர்ந்தார் யெச்சூரி. ஆனால் இந்தியாவில் நெருக்கடி நிலை அறிவிக்கப்பட்டு இவர் கைது செய்யப்பட்டதால் தொடர இயலவில்லை.
# சீத்தாராம் யெச்சூரி

## அரசியல் வாழ்க்கை

1974ஆம் ஆண்டு இந்திய மாணவர் சங்கத்தி்ல் உறுப்பினராகச் சேர்ந்தார். ஒரு சில ஆண்டுகளுக்குப் பின் இந்தியப் பொதுவுடமைக் கட்சியில் (மார்க்சிஸ்ட்) இணைந்தார். யெச்சூரி சவகர்லால் நேரு பல்கலைக்கழகத்தில் மாணவராக இருந்தபோதே 1975ஆம் ஆண்டு இந்திய நெருக்கடி நிலையின் போது கைது செய்யப்பட்டார். இவர் கைது செய்யப்படுவதற்கு முன்பு, அவசரநிலைக்கு எதிர்ப்பை ஏற்பாடு செய்து, சில காலம் மறைந்திருந்தார். அவசரநிலைக்குப் பிறகு, இவர் மூன்று (1977-78)முறை சவகர்லால் நேரு பல்கலைக்கழக மாணவர் சங்கத்தின் தலைவராகத் தேர்ந்தெடுக்கப்பட்டார். யெச்சூரி, பிரகாசு காரத்துடன் இணைந்து இங்கு இடதுசாரிப் பிரிவை உருவாக்கினார்.
# சீத்தாராம் யெச்சூரி

## திருமண வாழ்க்கை

யெச்சூரி பத்திரிகையாளர் சீமா சிஸ்தியை மணந்தார். இவர் தி வயர் பத்திரிகையின் ஆசிரியராகவும், முன்பு பிபிசி இந்தி சேவையின் தில்லி ஆசிரியராகவும் இருந்தார். இந்தியன் எக்ஸ்பிரஸ், தில்லி தொகுப்பாசிரியராக இருந்தார். யெச்சூரி ஒரு *ScoopWhoop* நிகழ்ச்சி ஒன்றில் தனது மனைவி நிதி ரீதியாக இவரை ஆதரிக்கிறார் என்று கூறினார். வினா மஜும்தாரின் மகள் இந்திராணி மஜும்தாரை இவர் முன்னதாக திருமணம் செய்து இருந்தார். இந்த திருமணத்தின் மூலம் இவருக்கு ஒரு மகளும் ஒரு மகனும் உள்ளனர். இவரது மகள் அகிலா யெச்சூரி, வரலாற்றுப் பேராசிரியராக எடின்பர்க் பல்கலைக்கழகம் மற்றும் தூய ஆண்ட்ரூசு பல்கலைக்கழகத்தில் உள்ளார். இவரது மகன் ஆசிசு யெச்சூரி 22 ஏப்ரல் 2021 அன்று கோவிட்-19 தொற்றுக் காரணமாக 34 வயதில் இறந்தார். இவர் ஆந்திரப் பிரதேசத்தின் முன்னாள் தலைமைச் செயலாளரான மோகன் காந்தா யெச்சூரியின் தாய் மாமா ஆவார்.
# வே. மணிகண்டன் (ஒளிப்பதிவாளர்)

**வே.மணிகண்டன்** (V. Manikandan, பிறப்பு: ஜனவரி 1968) இந்தியாவின் முன்னணி ஒளிப்பதிவாளர்களுள் ஒருவர். தமிழகத்தின் கோயம்புத்தூரைச் சார்ந்தவர். இவர் புகழ்பெற்ற தமிழ்த் திரைப்பட தட்டி விளம்பர ஓவியரான வேலாயுதம் பிள்ளையின் மகனாவார். இவர் புகழ்பெற்ற ஓவியர் ஜீவாவின் தம்பி ஆவார். பெரும் வெற்றி பெற்ற தமிழ், மலையாளம் மற்றும்இந்தித் திரைப்படங்களுக்கு ஒளிப்பதிவாளராகப் பணியாற்றியுள்ளார். 3,000 அதிகமான விளம்பரப்படங்களுக்கும் ஒளிப்பதிவு செய்துள்ளார். அந்நியன் திரைப்படத்திற்காக *சிறந்த ஒளிப்பதிவாளர்* விருதைப் பெற்றுள்ளார். இவர் 1994 ஆம் ஆண்டு அதர்மம் திரைப்படத்தில் தனது முதல் திரைப்பட ஒளிப்பதிவைச் செய்தார். திரைப்படத்துறையின் மணிரத்தினம் மற்றும் சங்கர் போன்றோரால் மிகச் சிறந்த ஒளிப்பதிவாளர் என பாராட்டப்பட்டவர். *ஆசிய பசிபிக் சினிமா விருதை* ரா.வன் திரைப்படத்திற்காகப் பெற்றுள்ளார்.
# வே. மணிகண்டன் (ஒளிப்பதிவாளர்)

## விருதுகள்

### பிலிம்பேர் விருது

- சிறந்த ஒளிப்பதிவாளர் விருது (அந்நியன் 2005)
- சிறந்த ஒளிப்பதிவாளர் விருதிற்கான பரிந்துரை (ஓம் ஷாந்தி ஓம் 2007)
# வே. மணிகண்டன் (ஒளிப்பதிவாளர்)

## விருதுகள்

### அஸ்பரா விருது

- சிறந்த ஒளிப்பதிவாளர் விருது (ராவண் 2011)
# வே. மணிகண்டன் (ஒளிப்பதிவாளர்)

## விருதுகள்

### சர்வதேச விருது

- *ஏசியா பசிபிக் சினி அவார்ட்ஸ்*(ASPA)
- சிறந்த ஒளிப்பதிவாளர் விருதிற்கான பரிந்துரை (ராவண் 2010)
# வே. மணிகண்டன் (ஒளிப்பதிவாளர்)

## விருதுகள்

### ஐரோப்பிய பாலிவுட் விருதுகள்

- சிறந்த ஒளிப்பதிவாளர் விருது (ரா ஒன் 2012)
# கே. பி. நீலமணி

**கே. பி. நீலமணி** ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.
# கே. பி. நீலமணி

## சொந்த வாழ்க்கை

கே. பி. நீலமணி அவர்களின் மனைவி ஜானகி நீலமணி. கே. பி. நீலமணி அவர்கள் மயிலாப்பூரில் கடன் வழங்கும் நூலகம் ஒன்றை நடத்திவந்தார். இவரது மறைவுக்கு பின்னர் இவரது மனைவி அந்நூலகத்தை நடத்தி வருகிறார். இந்த நாவலை எழுதியுள்ள நீலமணி, கும்பகோணம் பிடில் ராஜமாணிக்கம் பிள்ளை அவர்களிடமும்; திருவாளப் புத்தூர் கிருஷ்ணமூர்த்தி பிள்ளையவர்களிடமும் முறையாக வயலின் கற்றுத் தேர்ந்தவர். ஆயினும் இசையைத் தொழிலாகக் கொள்ளாமல் தினமணியில் ஆசிரியர் குழாமில் பணியாற்றி வந்தார்.
# கே. பி. நீலமணி

## இயற்றியுள்ள நூல்கள்

1. புல்லின் இதழ்கள்
1. பஞ்ச பூதங்களின் அறிவியல் கதைகள்
1. தென்னை மரத்தீவினிலே
1. மயக்கம் தெளிந்தது
1. ஜேம்ஸ் பாண்ட் சங்கர்
1. மலருக்கு மது ஊட்டிய வண்டு
1. பிள்ளையார் சிரித்தார்
1. காப்டன் குமார்
1. தந்தை பெரியார்
1. அண்ணாமலை என்னும் அற்புத மனிதர்
1. ஒரு மாணவன் மகாத்மாவாகிறான்
1. மகாத்மாகாந்தி முதல் ராஜீவ்காந்தி வரை
# கே. பி. நீலமணி

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
# லூமன்

**லூமன்** (*Lumen*) என்பது ஒளிப் பாய்வின் (Luminous flux) அலகு. இது ஒரே சீரான, புள்ளி அளவிலான ஒரு கேண்டெலா (Candela ) செறிவுடைய ஒளிமூலத்திலிருந்து ஒரு வினாடியில் ஒரு அலகு திண்கோணம் வழியாக வெளிப்படும் ஒளியின் அளவாகும். அல்லது ஒரு கேண்டலா செறிவுடைய ஒளிமூலத்திலிருந்து ஒரு வினாடியில் இந்த மூலகத்திலிருந்து அலகு தொலைவில் அலகு பரப்பினை வந்தடையும் ஒளியின் அளவு ஒரு லூமன் எனப்படும்.
# ஏ. கே. வேலன்

**ஏ. கே. வேலன்** ஒரு தமிழ் எழுத்தாளராவார். இதழாளர், பேச்சாளர். நாடக ஆசிரியர். தமிழ்த் திரைப்படத் தயாரிப்பாளர், கதை-வசன ஆசிரியர், இயக்குநர். சென்னையில் அருணாசலம் ஸ்டூடியோவை நிறுவினார். திராவிட இயக்கம் சார்ந்த அரசியல்வாதி. பிற்காலத்தில் ஆன்மிகவாதியாகப் பரிணமித்தார். தமிழக அரசின் கலைமாமணி விருது உள்படப் பல்வேறு விருதுகள் பெற்றார். இவருடைய படைப்புகளை தமிழக அரசு நாட்டுடைமையாக்கியுள்ளது.
# ஏ. கே. வேலன்

## வாழ்க்கை வரலாறு

ஏ.கே. வேலனின் இயற்பெயர் அ.குழந்தைசாமி என்பதாகும். தஞ்சாவூர் மாவட்டத்திலுள்ள ஆலங்குடி எனும் கிராமத்தில் அருணாசலம் பிள்ளை - இராமாமிர்தம் அம்மை தம்பதிகளுக்கு மகனாக 1921 ஆம் ஆண்டு அக்டோபர் 24ல் பிறந்தார்.  
ஈ.வே.ராமசாமியின் அழைப்பினை ஏற்று தனது பள்ளி ஆசிரியர் பதவியை துறந்து திராவிட இயக்கத்தில் பணியாற்றத் தொடங்கினார். அத்தருணத்தில் எரிமலை எனும் நாளேட்டினை நடத்தியமையால், ஏ.கே.வேலன் என்று தனது பெயரினை மாற்றிக் கொண்டார். கந்தசாமிபிள்ளை என்பவரின் மகள் ஜெயலட்சுமியை திருமணம் செய்துகொண்டார். இவர்களுக்கு ஓர் ஆண்குழந்தை 16-6-1952ஆம் நாள் பிறந்தது.
# ஏ. கே. வேலன்

## இயற்றியுள்ள நூல்கள்

1. அனுமார் அனுபூதி
1. எழுத்துக்கள்
1. கண்ணன் கருணை
1. காவியகம்பன்
1. மேரியின் திருமகன்
1. நாடகங்கள்
1. வரலாற்றுக் காப்பியம்
# ஏ. கே. வேலன்

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
# அ. மு. பரமசிவானந்தம்

**அ. மு. பரமசிவானந்தம்** (5 சூலை 1914 - 15 ஆகத்து 2001) ஒரு தமிழ்நாட்டு எழுத்தாளர் ஆவார். இவருடைய படைப்புகளைத் தமிழ்நாடு அரசு நாட்டுடைமையாக்கியுள்ளது.
# அ. மு. பரமசிவானந்தம்

## ஆரம்ப காலம்

இன்றைய காஞ்சிபுரம் மாவட்டத்தில் உள்ள அங்கம்பாக்கம் ஊராட்சியில் 5 சூலை 1914 அன்று பிறந்தார். அண்ணாமலைப் பல்கலைக்கழகத்தில் கல்லூரிப்படிப்பை முடித்தார். பச்சையப்பன் கல்லூரியில் பேராசிரியராகப் பணியாற்றினார்.
# அ. மு. பரமசிவானந்தம்

## இயற்றியுள்ள நூல்கள்

1. அம்மையும் அப்பனும்
1. அவை பேசினால்
1. ஆனந்த முதல் ஆனந்த வரை
1. ஆருயிர் மருந்து
1. இந்திய முதற்சட்டம்
1. இளமையின் நினைவுகள்
1. எல்லோரும் வாழ வேண்டும்
1. ஏழு நாடுகளில் எழுபது நாட்கள்
1. ஒரு நாளைக்கு ஒரு நீதி
1. ஓங்குக உலகம்
1. கவிதை உள்ளம்
1. கவிதையும் வாழ்க்கையும்
1. கல்வி எனும் கண்
1. கங்கைக் கரையில் காவிரித்தமிழ்
1. கண்டதும் கருத்தும்
1. கட்டுரைப் பத்து
1. கடவுளர் போற்றும் தெய்வம்
1. கறை படிந்த உள்ளம்
1. காஞ்சி வாழ்க்கை
1. காப்பியக் கதைகள்
1. கொய்த் மலர்கள்
1. சமுதாயமும் பண்பாடும்
1. சமயமும் சமூகமும்
1. சான்றோர் வாக்கு
1. சாதிவெறி
1. சிறுவர்களுக்கு வானொலியில்
1. சாத்தனார்
1. சீவகன் கதை
1. தமிழர் வாழ்வு
1. தமிழக வரலாறு
1. தமிழ் உரைநடை
1. தமிழ்நாட்டு விழாக்கள்
1. தாயின் மணிவயிற்றில்
1. தாய்மை
1. தொழில்வளம்
1. துன்பச் சுழல்
1. திரும்பிப் பார்க்கிறேன் திகைத்து நிற்கிறேன்
1. நல்லவை ஆற்றுமின்
1. நல்ல தமிழ்
1. நாடு நலம் பெற
1. நாலும் இரண்டும்
1. பல்கலைக் கழகச் சொற்பொழிவுகள்
1. பாட்டும் பயனும்
1. பாசம்
1. பெண்
1. மக்கட் செல்வம் மணப்பரிசு
1. மனிதன் எங்கே செல்கிறான்?
1. மலேயாச் சொற்பொழிவுகள்
1. மணி பல்லவம்
1. மலைவாழ் மக்கள் பாண்பு
1. மானுடம் வென்றது
1. வரலாற்றுக்கு முன் வடக்கும் தெற்கும்
1. வழுவிலா மணிவாசகர்
1. வரலாற்றுப் புதையல்
1. வள்ளுவர் வகுத்த வாழ்க்கை நெறி
1. வானொலி வழியே
1. வாழ்வுப்பாதை
1. வாய்மொழி இலக்கியம்
1. வாழ வேண்டுமா?
1. வெள்ளி விழாச் சொற்பொழிவுகள்
1. வேள்பாரி
1. வையைத் தமிழ்
1. டாக்டர் மு.வ. அவர்கள் தமிழ்மொழி இலக்கியத்துக்கு ஆற்றிய தொண்டு 130
1. கூடிவாழ்
1. புதிய கல்விமுறை 10+2+3
1. 19ம் நூற்றாண்டின் தமிழ் உரைநடை வளர்ச்சி
# அ. மு. பரமசிவானந்தம்

## இவற்றையும் காண்க

- தேசியமயமாக்கல்
- தமிழ் நூல்களை நாட்டுடைமையாக்கல்
# கங்கர் காதி தேசியப் பூங்கா

**கங்கர் காதி தேசியப் பூங்கா** (Kanger Ghati) தேசியப்பூங்கா இந்தியாவின் சத்தீசுகர் மாநிலத்தில்,
பஸ்தர் மாவட்டத்தின் நிர்வாகத் தலைமையிடமான ஜெகதல்பூர் அருகில் அமைந்துள்ளது. 1982 ஆம் ஆண்டு இது தேசியப் பூங்காவாக அறிவிக்கப்பட்டது. இதன் பரப்பளவு சராசரி 200 சதுர கிலோமீட்டர்கள் ஆகும்.  
இந்தத் தேசியப்பூங்காவினூடே *கங்கர்* நதி செல்வதால் இது கங்கர் காதி தேசியப் பூங்கா என அழைக்கப்படுகிறது. இயற்கை ஆர்வலர்கள் மற்றும் ஆராய்ச்சியாளர்களின் முக்கிய இடமாக இப்பூங்கா திகழ்கிறது. இப்பூங்காவில் 49 வகையான பாலூட்டிகளும் 144 வகையான பறவைகளும் 37 வகையான ஊர்வனங்களும் 91 வகையான வண்ணத்துப்பூச்சிகளும் மற்றும் 113 வகையான சிலந்திகளும் இருப்பதாக அறியப்பட்டுள்ளது. இப்பூங்கா பெரும்பாலும் பாறைகளால் ஆனது. சுற்றுலாப்பயணிகள் இப்பூங்காவிற்குச் செல்ல நவம்பர் முதல் ஜூன் வரையிலான மாதங்கள் வசதியானவை ஆகும்.
# கங்கர் காதி தேசியப் பூங்கா

## புகைப்படங்கள்

இத்தேசியப் பூங்காவில் எடுக்கப்பட்ட புகைப்படங்களுள் சில கீழே,
# கெய்புல் லாம்சோ தேசியப் பூங்கா

**கெய்புல் லாம்சோ தேசியப் பூங்கா** (The Keibul Lamjao National Park) இந்தியாவின் மணிப்பூர் மாநிலத்தில் *பிஷ்னுபூர்* மாவட்டத்தில் அமைந்துள்ளது. இப்பூங்காவின் மொத்தப் பரப்பளவு சுமார் 40 சதுர கிலோமீட்டர்கள் ஆகும். இது இந்தியாவின் வடகிழக்குப் பகுதியில் அமைந்துள்ளது. இப்பூங்காவினுள் லோக்டாக் ஏரி அமைந்துள்ளது. பொதுமக்கள் மற்றும் தன்னார்வலர்களின் முயற்சியால் இது 1966 ஆம் ஆண்டு வனவிலங்குகள் காப்பகமாக அறிவிக்கப்பட்டு பின்னர் 1977 ஆம் ஆண்டு மார்ச் மாதம் 27 ஆம் தியதி தேசியப் பூங்காவாக அறிவிக்கப்பட்டது.
இத்தேசியப் பூங்காவானது மீன் பிடிப்போராலும், வெள்ளப்பெருக்கினாலும், மின் உற்பத்தி நிலையத்தினாலும் பாதிக்கப்படுவதாக இயற்கை ஆர்வலர்கள் குற்றம் சாட்டுகின்றனர். இப்பூங்கா மணிப்பூர் தலைநகர் இம்பால் நகரிலிருந்து 53 கிலோமீட்டர்கள் தொலைவில் அமைந்துள்ளது.
# கெய்புல் லாம்சோ தேசியப் பூங்கா

## புகைப்படங்கள்

இப்பூங்காவிலுள்ள விலங்குகள் மற்றும் பறவைகளின் புகைப்படங்களுள் சில கீழே,
# லோக்டாக் ஏரி

**லோக்டாக் ஏரி** (Loktak Lake) ஒரு நன்னீர் ஏரியாகும். இது இந்தியாவின் மணிப்பூர் மாநிலத்தில் *மொய்ராங்* பகுதியில் அமைந்துள்ளது. இது *மிதக்கும் ஏரி* எனவும் அழைக்கப்படுகிறது. *லோக்* எனும் மணிப்பூரிச் சொல்லுக்கு சிற்றோடை எனவும் *டாக்* எனும் சொல்லுக்கு முடிவு என்றும் பொருள். இந்த ஏரிப்பகுதியில் கெய்புல் லாம்சோ தேசியப் பூங்கா 40 சதுர கிலோமீட்டர்கள் பரப்பளவில் அமைந்துள்ளது. இந்தப் பழமையான ஏரி மணிப்பூர் மாநிலத்தின் பொருளாதார மூலமாக விளங்குகிறது. இந்த ஏரியின் தண்ணீரானது மின்சார உற்பத்தி, குடிநீர் மற்றும் விவசாயப் பயன்பாட்டிற்காக உபயோகப்படுத்தப்படுகிறது. மேலும் இப்பகுதி மக்களின் முக்கிய மீன்பிடித் தலமாகவும் இந்த ஏரி விளங்குகிறது. இந்த ஏரியின் மீது மக்களின் தாக்கம்(severe pressure) அதிக அளவு உள்ளது. இந்த ஏரியைச் சுற்றி 1,00,000 மக்கள் வசிக்கின்றனர். 1993 ஆம் ஆண்டு ஜூன் மாதம் 16 ஆம் தியதி இந்த ஏரி பாதுகாக்கப்பட்ட பகுதியாக அறிவிக்கப்பட்டது. இந்த எரியின் சராசரி வருடாந்திர மழையளவு 1,183 மில்லிமீட்டர்கள் ஆகும். பிப்ரவரி மற்றும் மார்ச் மாதங்கள் வறட்சியான மாதங்கள் ஆகும். இந்த ஏரியில் 105 மெகாவாட் திறனுள்ள நீர் மின் நிலையம் அமைக்கப்பட்டுள்ளது.
# கற்பனைச் சமூகவுடமை

**கற்பனைச் சமூகவுடமை** (Utopian socialism) என்பது, நவீன சமூகவுடமையின் தொடக்கச் சிந்தனை ஓட்டம் ஆகும். என்றி டி செயின்ட் சைமன், சார்லசு ஃபூரியர், ராபர்ட் ஓவென் போன்றோரின் படைப்புக்கள் இதற்கு எடுத்துக்காட்டுகள். மேற்படி ஆக்கங்களிலிருந்தே கார்ல் மார்க்சும், பிற தொடக்ககால சமூகவுடமை வாதிகளும் தூண்டுதல்களைப் பெற்றனர். எனினும், புரட்சிகர சமூக சனநாயக இயக்கங்களுக்கு எதிரான இந்தக் கற்பனையான இலட்சியச் சமூகங்கள் பற்றிய நோக்கு, சமூகத்தின் பொருள்சார் நிலைமைக்கு மாறானது என்றும் அதனால் இது திரிபுவாதம் என்றும் பார்க்கப்பட்டது. எக்காலத்தையும் சேர்ந்த ஒருவரோ அல்லது ஒரு தொகுதி எண்ணங்களோ கற்பனைச் சமூகவுடமை சார்ந்ததாகக் கருதப்படலாமாயினும், 19 ஆம் நூற்றாண்டின் முதற் கால் பகுதியில் வாழ்ந்த சமூகவுடமைவாதிகளின் சிந்தனைகளைக் குறிப்பதற்கே பிற்காலச் சமூகவுடமைவாதிகள் இச்சொல்லைப் பயன்படுத்துகின்றனர். அச்சிந்தனைகளை நடைமுறைக்கு ஒவ்வாதவை என்று மறுக்கும் ஒரு எதிர்மறைச் சொல்லாகவே "கற்பனை" என்ற அடைமொழி பயன்படுகிறது.
# சிற்றோடை

**சிற்றோடை** (*Stream*) என்பது சிறிய அளவில் நீர் வடிந்து செல்லும் படுகை ஆகும். இவை ஆற்றை விடச் சிறியவை. இவை ஆறுகளிலிருந்து பிரிகின்றன அல்லது பல சிற்றோடைகள் ஒன்றிணைந்து ஆறாக மாறுகின்றன. காடுகளில் மழைக்காலக் கசிவு நீர் சிற்றோடையாக உருவெடுக்கின்றது. பனியும் உருகி சிற்றோடையாக மாறுகிறது. சிற்றோடையைச் சார்ந்து பல்வேறு விலங்கினங்கள், பறவைகள் வாழ்கின்றன. நீர்ச்சுழற்சியில் சிற்றோடைகள் முக்கியப் பங்கு வகிக்கின்றன. இவை நிலத்தடி நீரை அதிகரிக்கின்றன. காடுகளின் செழிப்பிற்கும் அதன் வளத்திற்கும் உதவுகின்றன.
# சல்மா (ஆவண நிகழ்படம்)

**சல்மா** என்பது 2013 இல் வெளிவந்த ஒரு தமிழ் ஆவண நிகழ்படம் ஆகும். இது கவிஞர் சல்மாவினது தன்வரலாற்றையும் அவர் சந்தித்த ஒடுக்குமுறைகளின் பின்னால் உள்ள சமூக, சமய, பண்பாட்டு, அரசியல் சிக்கல்களையும் பற்றியது ஆகும்.
இப் படத்தை கிம் லோங்னோரோ (Kim Longinotto) இயக்கினார்.  
இப் படம் சண்டான்சு திரைப்பட விழாவில் முதலில் திரையிடப்பட்டு, பின்னர் பல நாட்டு விழாக்களிலும் நிகழ்வுகளில் திரையிடப்பட்டது.
# தமிழின் தூதுவர்

**தமிழின் தூதுவர்** அல்லது **அம்பாசிடர் ஒப் தமிழ்** (Ambassador of Tamil) என்பது 2013 இல் வெளிவந்த தமிழ் ஆங்கில ஆவண நிகழ்படம் ஆகும். இது சேவியர் தனிநாயகம் அடிகளாரின் வாழ்கையையும், அவர் தமிழுக்கு ஆற்றிய பணிகளையும் ஆவணப்படுத்துகிறது. இதனை செந்தில் வீணு இயக்கி உள்ளார்.
# லீனா மணிமேகலை

**லீனா மணிமேகலை** (*Leena Manimekalai*) தமிழ்க் கவிஞர், ஆவண நிகழ்படக் கலைஞர், சமூகச் செயற்பாட்டாளர் போன்ற பன்முகங்களுடன் அறியப்படுகிறார். பெண்கள் உரிமைகள், பாலியல், சமூக ஒடுக்குமுறைகள், ஈழப் போராட்டம் உட்பட்டன இவரது கவிதைகளின் கருப்பொருள்களாக அமைகின்றன. இவர் தமிழ்நாட்டின் விருதுநகர் மாவட்டம், வத்திராயிருப்பு ஊராட்சி ஒன்றியத்தில் உள்ள மகாராஜபுரம் எனும் கிராமத்தில் பிறந்தவர். 'மாடத்தி, 'செங்கடல்' போன்ற இவர் இயக்கிய திரைப்படங்கள் பன்னாட்டு கவனம் பெற்றிருக்கின்றன. பன்னாட்டு திரைப்பட விழாக்களிலும் இவரது படங்கள் திரையிடப்பட்டுள்ளன.
# லீனா மணிமேகலை

## சர்ச்சைகள்

இவர் சமீபத்தில் தயாரித்து, இயக்கி, நடித்துள்ள *காளி* எனும் ஆவணப்படத்தின் சுவரொட்டியில், *காளி* சிகிரெட் புகைப்பிடிப்பதும் போன்றும், கையில் எல்ஜிபிடியினரின் கொடி ஏந்திவாறும் காட்சிப்படுத்தியதால், இவர் மீது இந்தியாவில் பல நீதிமன்றங்களில் இந்து சமய அவமதிப்பு வழக்கு தொடர்ந்துள்ளனர். இதற்கு தான் அஞ்சவில்லை என லீனா மணிமேகலை பதில் அளித்துள்ளார்.
# லீனா மணிமேகலை

## இயக்கிய ஆவண நிகழ்படங்கள்

- தேவதைகள் (ஆவண நிகழ்படம்)
- பெண்ணாடி
- மாத்தம்மா
- பறை (ஆவண நிகழ்படம்)
- பலிபீடம் (ஆவண நிகழ்படம்)
- தீர்ந்து போயிருந்த காதல்
- காளி
- White Van Stories (ஆவண நிகழ்படம்) - 2015
- Is it too much to ask (ஆவண நிகழ்படம்) - 2017
# லீனா மணிமேகலை

## இயக்கிய திரைப்படங்கள்

- செங்கடல் (திரைப்படம்) - 2011
- மாடத்தி (திரைப்படம்) - 2019
# லீனா மணிமேகலை

## இவரது நூல்கள்

- ஒற்றையிலையென - 2003
- உலகின் அழகிய முதல் பெண் - 2009
- பரத்தையருள் ராணி - 2011
- அந்தரக்கன்னி - 2012
- சிச்சிலி - 2016
# நுகர்வோர் விழிப்புணர்வு

**நுகர்வோர் விழிப்புணர்வு** என்பது தாம் பயன்படுத்தும் பொருட்கள் மற்றும் சேவைகள் குறித்துத் தங்களுடைய உரிமைகளை ’நுகர்வோர் அறிந்திருத்தல்’ ஆகும்.
# நுகர்வோர் விழிப்புணர்வு

## வரலாறு

முதல் நுகர்வோர் இயக்கம் இங்கிலாந்தில் இரண்டாம் உலகப் போரின் போது தொடங்கியது.
# நுகர்வோர் விழிப்புணர்வு

## நுகர்வோர் விழிப்புணர்வின் அவசியம்

நுகர்வோர் நலன்களை மறந்து அதிக விலை, குறைந்த எடை, பொருட்களில் கலப்படம், தவறாக வழிநடத்தும் விளம்பரங்கள் போன்றவற்றின் மூலம் அதிக பணம் ஈட்டும் நோக்கில் செயல்படுபவர்களிடமிருந்து நுகர்வோரைக் காக்க இந்த விழிப்புணர்வு அவசியம்.
# நுகர்வோர் விழிப்புணர்வு

## நுகர்வோர் விழிப்புணர்வின் குறிக்கோள்கள்

- அதிகபட்ச மனநிறைவு அடைவதற்காக
- சுரண்டலுக்கு எதிரான பாதுகாப்பு
- தீங்கு விளைவிக்கும் பொருட்கள் மீதில் நுகர்வு கட்டுப்பாடு
- சேமிப்பு நோக்கம்
- பிரச்சனைகளுக்கான தீர்வுகள் பற்றிய அறிவு
- ஆரோக்கியமான சமுதாயத்தை அமைப்பதற்கு
- நுகர்வோர் உரிமைகள் அடைவதற்கு
# பன்னேருகட்டா தேசியப் பூங்கா

**பன்னேருகட்டா தேசியப் பூங்கா** (Bannerghatta) இந்தியாவின் கர்நாடகம் மாநிலத்தில் அமைந்துள்ளது. இது 2002 ஆம் ஆண்டு தேசியப் பூங்காவாக அறிவிக்கப்பட்டது. இப்பூங்கா பெங்களூர் நகரத்திலிருந்து 22 கிலோமீட்டர்கள் தொலைவில் அமைந்துள்ளது. இந்தத் தேசியப் பூங்கா 104.27 சதுர கிலோமீட்டர்கள் பரப்பளவு கொண்டது. பெங்களூரின் முக்கியமான சுற்றுலாத் தலங்களில் இதுவும் ஒன்று. இந்தப் பூங்காவில் இந்தியப் புலிகள், வெள்ளைப் புலிகள், சிங்கங்கள், யானைகள், சிறுத்தைகள், மான்கள் மற்றும் பல்வேறு வகையான பாலூட்டிகள் காணப்படுகின்றன. இப்பூங்காவின் உள்ளே 30,000 சதுர மீட்டர்கள் பரப்பளவில் வண்ணத்துப் பூச்சிப் பூங்கா ஒன்றும் அமைந்துள்ளது.